text: Sel hooajal Mengel rohkem ei võistle. Vigastuse tõttu tuleb tal vahele jätta 9. mail algavad Euroopa meistrivõistlused ning ära jäi ka võimalus kaitsta mullust tiitlit Põhjamaade meistrivõistlustel. Kuna suvi on Mengeli treeningplaanides alati hooajaväline aeg, mil ta tegeleb rohkem üldfüüsilise ettevalmistusega, siis praegune olukord ei sea suvistele treeningplaanidele erilisi piiranguid. Küll aga jäävad teatavad piirangud söömisharjumustesse. Lõualiigeste liikuvus on veel piiratud ning süüa tohib ainult pehmet toitu. Šašlõki söömisega tuleb oodata jaanipäevani.